આ જ ગામમાં ગોપાલ, મોહન, રમણ, નરેશ તથા હરેશ આમ પાંચ ભાઈબંધ રહેતા. આ પાંચેય ભણવામાં ખૂબ હોશિયાર અને મહેનતુ હતા. તેઓ પાંચેય મિત્રો કાંતાડોશીના ખેતર પાસેથી રોજ સ્કૂલે જવા નીકળતા. ઉનાળાનો સમય ચાલતો હતો. સ્કૂલમાં પરીક્ષાઓ પણ શરૃ થઈ ગઈ હતી. રોજ બાળકો લાલ લાલ મોટાં મોટાં તાજાં તાજાં ટામેટાંની વાડી પાસેથી નીકળે. એમાં જ એક દિવસ સ્કૂલે જતાં જતાં ગોપાલે જોયં કે કાંતા ડોશીની ટામેટાંની વાડીમાં એક મોટી તગડી ગાય ઘૂસી ગઈ છે. ગાય ટામેટાંના પાકને નુકસાન કરતી હતી ને ખાતી પણ હતી.